Diari Oficial de la Generalitat Valenciana


Sumari del DOGV 4949, del 18-02-2005 (2005/1736)

RESOLUCIÓ de 16 de febrer de 2005, de la Direcció General d'Administració Autonòmica, per la qual s'adjudiquen les destinacions als participants en el concurs de mèrits núm. 09/2004, per a la provisió de llocs de treball de naturalesa funcionarial, sector administració general, grups A i A/B, caps de secció i nivells 24 de distintes conselleries.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4949

Data del DOGV
:   18-02-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/1736


Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 16 de febrer de 2005 de la Direcció General d'Administració Autonòmica, per la qual s'adjudiquen les destinacions als participants en el concurs de mèrits núm. 09/2004, per a la provisió de llocs de treball de naturalesa funcionarial, sector administració general, grups A i A/B, caps de secció i nivells 24 de distintes conselleries. [2005/X1736]
  
Per Resolució d'11 de febrer de 2004, de la Direcció General Administració Autonòmica, publicada en el DOGV núm. 4.696, de data 20 de febrer de 2004, es va convocar el concurs de mèrits núm. 09/2004, per a la provisió de llocs de treball de naturalesa funcionarial, sector administració general, grups A i A/B, caps de secció i nivells 24 de distintes conselleries.
  
Per Resolució de 19 de juliol de 2004, de la Direcció General d'Administració Autonòmica, publicada en el DOGV núm. 4808, de 29 de juliol de 2004, s'amplia en sis mesos el termini de resolució de l'esmentat concurs de mèrits.
  
Per Resolució de 9 de desembre de 2004, de la Direcció General d'Administració Autonòmica, publicada en el DOGV núm. 4905, de 17 de desembre de 2004, es detrau de l'esmentada resolució de data 11 de febrer de 2004, els llocs de treball números 14.681, 2.532, 2.918, 5.870, 6.406, 7.152, 10.198, 11.090, 15.892, 17.781, 18.335, 18.442, 18.492, 18.936, 19.394, 20.542, 20.675, 21.063 i 21.121 en compliment de les sentències números 246/04, 247/04, 248/04, 250/04 i 253/04 del Jutjat Contenciós Administratiu número 7 de València, de dates 27 i 28 de juliol de 2004.
  
Igualment, de conformitat amb el que es disposa en els paràgrafs 2n i 3r de l'article 16.10 de la Llei de la Funció Pública valenciana, en relació amb el Decret 33/2004, de 3 de setembre, pel qual s'establix l'estructura orgànica de la Presidència i de les conselleries de l'administració de la Generalitat Valenciana, i també amb el que disposen les disposicions transitòries corresponents dels Decrets 180, 184, 185 i 183 de 2004, del Consell, pels quals s'aproven els reglaments Orgànics i Funcionals de la Presidència de la Generalitat, de la Conselleria d'Empresa, Universitat i Ciència, de la Conselleria de Turisme i de la conselleria de Cultura, Educació i Esport, els llocs de treball s'adjudicaran d'acord amb la nova adscripció derivada de la mencionada estructura organitzativa.
  
Finalitzada l'avaluació dels mèrits dels concursants i la resta dels tràmits d'execució de la convocatòria, per la Comissió de Valoració es va formular en data 15 de febrer de 2005, la proposta definitiva d'adjudicació.
  
En conseqüència, fent ús de les competències atribuïdes per l'art. 14 del Decret 181/2004, d'1 d'octubre del Consell de la Generalitat, pel qual s'aprova el Reglament Orgànic de Funcionament de la conselleria de Justícia i Administracions Públiques, resolc:
  
Primer
  
Adjudicar amb destinació definitiva els llocs de treball relacionats en l'annex I de la present resolució, en el qual es fa constar l'adscripció orgànica actual dels llocs de treball que hagen patit modificació en virtut del que disposen els Decrets que aproven els reglaments Orgànics i Funcionals abans esmentats al personal funcionari que s'hi s'indica.
  
Segon
  
Es declara desert el lloc número 9.965, director Centre Diagnòstic O. i T., FGA 24 E042, de la Conselleria de Benestar Social.
  
Tercer
  
Queda exclòs el participant senyor Álvaro Monferrer Monfort, amb NRP 71763533M4, en haver cessat per jubilació forçosa en data 8 de gener de 2005.
  
Quart. Cessament i preses de possessió
  
Cessament. El personal que ocupa un lloc de treball i ha obtingut destinació en el present concurs, cessarà d'ofici el dia 14 de març de 2005.
  
Igualment cessarà d'ofici el 14 de març de 2005 el personal que ocupe un lloc de treball adjudicat en el present concurs
  
Preses de possessió. L'acte de presa de possessió, al qual queda convocat tot el personal de l'annex I, tindrà lloc el dia 15 de març de 2005, a les 11 hores, en les següents seus, segons la província en què hagen obtingut la detinació:
  
a) Direcció Territorial de la Conselleria de Justícia i Administracions Públiques a Alacant, C/ Doctor Gadea, núm. 10-2a, 03536 Alacant.
  
b) Direcció Territorial de la Conselleria de Justícia i Administracions Públiques a Castelló, C/ Major, 78, 12446 Castelló de la Plana.
  
c) Direcció General d'Administració Autonòmica, C/ Miquelet núm. 5, 2a, 46530 València.
  
Els efectes administratius i econòmics de la presa de possessió seran del 15 de març de 2005.
  
Cinqué. Recursos
  
La present resolució posa fi a la via administrativa. D'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i, també, amb els articles 8, 14.2 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, les persones interesades poden interposar recurs de reposició, amb caràcter potestatiu, davant l'òrgan que ha dictat esta resolució, en el termini d'un mes a comptar de l'endemà de la publicació. Alternativament, si no es recorre en reposició, pot interposar-se recurs contenciós administratiu davant el Jutjat Contenciós Administratiu de la ciutat de València, en el termini de dos mesos a comptar des de l'endemà de la publicació de la present resolució.